เงินบาทเปิดตลาด 31.11/13
ธนาคารซีไอเอ็มบีไทย รายงาน เงินบาทเปิดตลาดเช้า 31.11/13 ปรับตัวแข็งค่าจากเย็นวานนี้
6 ต.ค. 2554

ธนาคารซีไอเอ็มบีไทย รายงาน เงินบาทเปิดตลาดเช้า 31.11/13 ปรับตัวแข็งค่าจากเย็นวานนี้
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้าอยู่ที่ระดับ 31.11/13 บาท/ดอลลาร์ ปรับตัวแข็งค่าลงมาจากช่วงเย็นวานนี้ที่ระดับ 31.18/22 บาท/ดอลลาร์ ขณะที่ค่าเงินในภูมิภาคค่อนข้างทรงตัว
"(เงินบาท)ปรับตัวแข็งค่าลงมาจากท้ายตลาดเย็นวานนี้" นักบริหารเงิน กล่าว
ตลาดรอฟังผลประชุมเกี่ยวกับนโยบายทางการเงินของธนาคารกลางยุโรป(ECB) ในเรื่องอัตราดอกเบี้ย ตลอดจนแนวทางการคลี่คลายปัญหาวิกฤตหนี้ของประเทศกรีซ เนื่องจากสถานการณ์อยู่ในขั้นตอนที่ยังมีความเสี่ยง
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 76.71/76 เยน/ดอลลาร์ ปรับตัวอ่อนค่าเล็กน้อยจากระดับ 76.67/71 เยน/ดอลลาร์ ส่วนเงินยูโรอยู่ที่ระดับ 1.3340/3345 ดอลลาร์/ยูโร ปรับตัวแข็งค่าจากระดับ 1.3310/3327 ดอลลาร์/ยูโร
นักบริหารเงิน ประเมินกรอบการเคลื่อนไหวของเงินบาทวันนี้ไว้ระหว่าง 31.00-31.30 บาท/ดอลลาร์